Danny Higginbotham

Daniel John Higginbotham (talaffuzi: Daniel Jon Xigginbotem 1978-yil 29-dekabrda tug'ilgan) - himoyachi sifatida o'ynagan sobiq professional futbolchi. U Angliyaning Manchester shahrida tug'ilgan, xalqaro futbolda Gibraltarni himoya qilgan.

Daniel faoliyatini “Manchester United” akademiyasida boshlagan. Klubda debyut qilganidan so'ng, u Belgiyaning "Royal Antwerp" jamoasiga ijaraga yuborildi. Ammo u klubda yaxshi rivojlana olmadi, so'ngra Derby Countyga qo'shildi (2000-yil). U "Derby"da uch yil o'tkazdi, so'ngra klub Premyer-ligadan tushib ketganida transfer so'rovini topshirdi. "Southampton" Danielni 1,5 million funt sterlingga sotib oldi. 2003-yil fevral oyida to'lov amalga oshirildi. Daniel ularga 2003-yilgi Angliya kubogi finaliga chiqishga yordam berdi. 2005-yilda "Southampton" quyi ligaga tushib ketdi, so'ngra  Daniel yangi shartnomani rad etdi va transfer ro'yxatiga kiritildi.

Yoshlik 
Manchesterda tug'ilgan Daniel Altrinchamda o'sgan. O'n bitta imtihondan o'tganiga qaramay, u Altrincham o'g'il bolalar grammatikasi maktabiga kirishdan bosh tortdi. Uning katta akasi Paul Witton Albion uchun Ligadan tashqari futbol o'ynagan.

Klubdagi faoliyati

Manchester United 
Daniel o'z faoliyatini mahalliy "Manchester United" klubida boshlagan. Ammo u shogirdligining birinchi yilida yuqori baholanmagan va B jamoasi o'yinida son suyagi singanida uning faoliyati deyarli yakunlangandek edi. Biroq, u jarohatdan tuzalib ketdi va 1998-yilda ikki yillik professional shartnoma imzoladi. U Premyer-ligadagi debyutini 1998-yil 10-mayda o‘tkazib, Oakwellda Barnsley ustidan 2:0 hisobida g‘alaba qozondi.

U Belgiyaning ikkinchi divizioni vakili "Royal Antwerp"ga ijara asosida yuborildi. U klubni yomon boshlagan bo'lsada, ushbu startdan so'ng klub ketma-ket 15 o'yinda g'alaba qozondi.

Xalqaro martaba 
Angliyada tug'ilib o'sgan Daniel onasi tomondan buvisi orqali Gibraltar terma jamoasida o'ynash huquqiga ega edi. Gibraltarning sobiq menejeri Allen Bula uning amakisi hisoblanadi. Daniel xalqaro maydondagi debyutini Gibraltarning UEFA aʼzosi sifatidagi ilk oʻyinida, 2013-yil 19-noyabrda Slovakiya bilan oʻrtoqlik oʻyinida 0:0 hisobida durang oʻynab, amalga oshirgan. U o'z faoliyati uchun maqtovga sazovor bo'lib, uchrashuvning eng yaxshi o'yinchisi deb topildi. U 2014-yilning mart oyida Gibraltar safida uchta o‘yin o‘tkazgandan so'ng, xalqaro futboldagi faoliyatini yakunlaganini e’lon qildi.

Media martabasi 
2013-yil fevral oyida Daniel Shimoliy Staffordshire va Janubiy Cheshire mintaqalaridagi mahalliy gazeta The Sentinelda o'z biografiyasini yozishni boshladi. Daniel  The Independent jurnalida muntazam sport rukniga ega. U 2015-yil aprel oyida o'zining "Yo'qolganlarning yuksalishi"  deb nomlangan avtobiografiyasini e'lon qildi. U Talksport, BBC Radio 5 Live, BT Sport, Sky Sports va NBC Sports kabi bir qancha televidenie va radiostansiyalarda chiqish qilgan.

Shaxsiy hayot 
Uning birinchi farzandi Jak 2001-yilda tug‘ilgan. Uning ikkinchi farzandi Jessica 2003-yil 12-oktyabrda tug'ilgan. Uning birinchi nikohi 2008-yilda o'z nihoyasiga yetdi(ajrashdi)

2010-yilda u amerikalik Nicole bilan oila qurdi.

Faoliyat statistikasi

Manbalar 
Manchester United F.K. oʻyinchilari
Angliya futbolchilari
Yashayotgan insonlar
1978-yilda tugʻilganlar